Diari Oficial de la Generalitat Valenciana


Sumari del DOGV 6711, del 10-02-2012 (2012/1148)

Informació pública de l'obertura del període voluntari de pagament del recurs cameral permanent, així com aprovació dels padrons cobradors corresponents.
---------------------------------------------------------------------------------------------------------------------------------------------------------

### Dades del document

Número de DOGV
:   6711

Data del DOGV
:   10-02-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/1148


Organisme emissor
:   Cambra Oficial de Comerç, Indústria i Navegació - Castelló

Tipus de document
:   Anunci

Informació pública de l'obertura del període voluntari de pagament del recurs cameral permanent, així com aprovació dels padrons cobradors corresponents. [2012/1148]  
De conformitat amb el que disposa l'article 64 del Reglament de Règim Interior d'aquesta Cambra Oficial de Comerç, Indústria i Navegació de Castelló, s'informa als seus contribuents que el Comité Executiu, en les sessions celebrades els dies 4 de març i 19 de juny de 2008, 22 de gener i 14 de juliol de 2009, 28 de gener i 15 de juny de 2010 i 24 de febrer i 30 de juny de 2011, 3 de febrer de 2012, aprova el padró cobrador així com les liquidacions de les quotes del recurs cameral permanent referides a l'impost de societats, a l'impost sobre la renda de les persones físiques i a l'impost d'activitats econòmiques i s'acorda també la iniciació des del dia 15 del mes de febrer de 2012 del període voluntari de cobrança de les quotes del recurs cameral permanent girades tal com regula el paràgraf segon de la disposició transitòria primera del Reial Decret Llei 13/2010, de 3 de desembre, d'actuacions en l'àmbit fiscal, laboral i liberalitzadores per a fomentar la inversió i la creació d'ocupació en les quanties, formes i termes que estableixen els articles 12, 13 i 14 i disposicions transitòries, tercera, quarta i cinquena de la Llei 3/1993, de 22 de març, Bàsica de les Cambres Oficials de Comerç, Indústria i Navegació, modificada per la Llei 2/2011, de 4 de març, d'Economia Sostenible, i l'article 62 de la secció quarta de la Llei de Pressupostos Generals de l'Estat per a 1997, la Llei 40/1998, de 9 de desembre, de l'Impost sobre la Renda de les Persones Físiques i la Llei 51/2002, de 27 de desembre, de reforma de la Llei 39/1988, de 28 de desembre, Reguladora de les Hisendes Locals, Llei 58/2003, de 17 de desembre, General Tributària i les normes reglamentàries de desplegament de la citada llei vigents, en relació a l'impost sobre activitats econòmiques, impost sobre la renda de les persones físiques i impost de societats satisfets pels contribuents que hagen exercit activitats en la demarcació d'aquesta corporació, és a dir, tota la província de Castelló.  
  
A més, per a facilitar el pagament de les expressades quotes en període voluntari, la Cambra Oficial de Comerç, Indústria i Navegació de Castelló notificarà individualment i respectivament tots els seus contribuents les liquidacions girades per cada un dels esmentats conceptes del recurs cameral permanent, i els enviarà notificació rebut en què constaran les dades d'identificació del deute, així com el termini de pagament en període voluntari i les entitats financeres en què pot efectuar-se l'ingrés; a més contindrà la indicació de la normativa legal en què es basa la quota girada i els recursos que es poden interposar en cas de disconformitat amb aquesta.  
  
Finalitzat el període de pagament voluntari en la data que corresponga, d'acord amb les notificacions individuals practicades, les quotes pel recurs cameral permanent no satisfetes s'exigiran per la via administrativa de constrenyiment a través de l'Agència Estatal de l'Administració Tributària amb imposició dels recàrrecs, interessos i costes que pertoquen, tot això d'acord amb els esmentats Reial Decret Llei 13/2010, de 3 de desembre, Llei 3/1993, de 22 de març, la normativa tributària aplicable i la Resolució de 20 de febrer de 2008, del Departament de Recaptació de l'Agència Estatal d'Administració Tributària, per la qual es publica el conveni amb el Consell Superior de Cambres Oficials de Comerç, Indústria i Navegació, per a la recaptació en via executiva del recurs cameral permanent gestionat per les cambres esmentades.   
  
  
Castelló de la Plana, 3 de febrer de 2012.- El president: Salvador Martí Huguet. El secretari general: Carlos Fabra Carreras.